#### JUDEŢUL SATU MARE

#### CONSILIUL JUDEŢEAN

# **PREŞEDINTE**

# **Nr. \_\_\_\_\_\_\_/\_\_\_\_\_\_\_\_2022**

## **REFERAT DE APROBARE**

**privind modificarea Statului de funcţii al Bibliotecii Județene Satu Mare**

Prin Nota de fundamentare a Bibliotecii Județene Satu Mare nr. 1041/23.03.2022, înregistrată în cadrul instituției noastre sub nr. 6835/23.03.2022 este solicitată modificarea Statului de funcții al Bibliotecii Județene Satu Mare.

Biblioteca Județeană Satu Mare a organizat examen de promovare în grade profesionale pentru angajații care îndeplinesc condițiile de participare la acest examen. La examenul de promovare s-au înscris cinci candidați, care au fost declarați admiși în urma desfășurării procedurilor prevăzute pentru promovarea personalului contractual, în acest sens fiind întocmite Raportul final al Comisiei de examen de promovare în grad superior, corespunzător funcției contractuale de execuție de inginer de sistem I S nr. 555/17.02.2022, Raportul final al Comisiei de examen de promovare în grad superior, corespunzător funcțiilor contractuale de execuție de Bibliotecar I S, respectiv Bibliotecar IA S nr. 561/17.02.2022, precum și Raportul final al Comisiei de examen de promovare în grad superior, corespunzător funcțiilor contractuale de execuție de Muncitor calificat, treapta profesională I nr. 569/17.02.2022.

În urma examenului de promovare, postul de Bibliotecar, **gradul II**, studii superioare se modifică în postul de Bibliotecar, **gradul I**, studii superioare, poziția 7 în Statul de funcții, postul de Bibliotecar, **gradul I**, studii superioare se modifică în postul de Bibliotecar, **gradul I A**, studii superioare, poziția 8 în Statul de funcții, postul de Inginer de sistem, **gradul II**, studii superioare se modifică în postul de Inginer de sistem, **gradul I**, studii superioare, poziția 31 în Statul de funcții, postul de Muncitor calificat, **treapta II**, studii medii se modifică în postul de Muncitor calificat, **treapta I**, studii medii, poziția 39 în Statul de funcții, iar postul de Muncitor calificat, **treapta II**, studii medii, se modifică în postul de Muncitor calificat, **treapta I**, studii medii, poziția 41 în Statul de funcții.

În conformitate cuː

- Hotărârea de Guvern nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, Titlul II –Promovarea în grade sau trepte profesionale imediat superioare a personalului contractual din sectorul bugetar plătit din fonduri publice din Anexă,

- Legea bibliotecilor nr.334/2002, republicată, cu modificările şi completările ulterioare,

- Legea - cadru nr. 153/2017 privind salarizarea personalului plătit din fonduri publice, cu modificările și completările ulterioare,

în baza prerogativelor conferite prin art. 182 alin. (2) și a alin. (4) cu trimitere la art. 136 alin. (1), (2) și (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**INIŢIEZ:**

**Proiectul de hotărâre privind modificarea**

**Statului de funcţii al Bibliotecii Județene Satu Mare**

**INIȚIATOR:**

**PREŞEDINTE,**

**Pataki Csaba**

Red./Tehn.B.N. 5ex.