**JUDEŢUL SATU MARE**

**CONSILIUL JUDEŢEAN**

## **SERVICIUL RESURSE UMANE, SALARIZARE**

Nr. \_\_\_\_\_\_\_\_\_\_\_\_\_/\_\_\_\_\_\_\_\_\_\_2022

**RAPORT DE SPECIALITATE**

**privind modificarea Statului de funcţii al Bibliotecii Județene Satu Mare**

Potrivit prevederilor art. 173 alin. (2) lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Consiliul Județean are ca atribuție aprobarea, în condiţiile legii, la propunerea preşedintelui consiliului judeţean, a regulamentului de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean precum şi ale instituţiilor publice de interes judeţean.

Prin Nota de fundamentare nr. 1041/23.03.2022, înregistrată în cadrul instituției noastre sub nr. 6835/23.03.2022, Biblioteca Județeană Satu Mare a transmis documentația pentru aprobarea modificării Statului de funcții al Bibliotecii Județeană Satu Mare, ca urmare a finalizării procedurilor de promovare în gradul profesional superior a cinci angajaţi, având anexate Raportul final al Comisiei de examen de promovare în grad superior, corespunzător funcției contractuale de execuție de inginer de sistem I S nr. 555/17.02.2022, Raportul final al Comisiei de examen de promovare în grad superior, corespunzător funcțiilor contractuale de execuție de Bibliotecar I S, respectiv Bibliotecar IA S nr. 561/17.02.2022, precum și Raportul final al Comisiei de examen de promovare în grad superior, corespunzător funcțiilor contractuale de execuție de Muncitor calificat, treapta profesională I nr. 569/17.02.2022.

Având în vedere prevederile art. 41 alin. (2) din - Regulamentul-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a pesonalului contractual din sectorul bugetar plătit din fonduri publice, aprobat prin H.G.R. nr.286/2011, cu modificările şi completările ulterioare, se modifică următoarele poziţii în statul de funcţii:

|  |  |  |
| --- | --- | --- |
| **Poziția în Statul de funcții și compartimentul** | **Denumirea, gradul profesional/trapta profesională deținut/ă de ocupantul postului** | **Denumirea, gradul profesional/trapta profesională dobândită ca urmare a promovării de către ocupantul postului** |
| 7–Compartiment Sala de lectură „Gheorghe Bulgăr” | Bibliotecar, **gradul II**, studii superioare | Bibliotecar, **gradul I**, studii superioare |
| 8–Compartiment Biblionet | Bibliotecar, **gradul I**, studii superioare | Bibliotecar, **gradul I A**, studii superioare |
| 31–Compartiment informatizare | Inginer de sistem, **gradul II**, studii superioare | Inginer de sistem, **gradul I**, studii superioare |
| 39–Compartiment administrativ | Muncitor calificat, **treapta II**, studii medii | Muncitor calificat, **treapta I**, studii medii |
| 41–Compartiment administrativ | Muncitor calificat, **treapta II**, studii medii | Muncitor calificat, **treapta I**, studii medii |

În conformitate cuː

- Hotărârea de Guvern nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, Titlul II –Promovarea în grade sau trepte profesionale imediat superioare a personalului contractual din sectorul bugetar plătit din fonduri publice din Anexă,

- Legea bibliotecilor nr.334/2002, republicată, cu modificările şi completările ulterioare,

- Legea - cadru nr. 153/2017 privind salarizarea personalului plătit din fonduri publice, cu modificările și completările ulterioare,

în temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea Statului de funcţii al Bibliotecii Județene Satu Mare**.

**ŞEF SERVICIU, VIZAT JURIDIC,**

Bîja Tania Bodó Nicoleta

Red./Tehn.B.N. 5ex.